title: Gran Ducau de Varsovia
text: O Gran Ducau de Varsovia estió un estato vasallo de Francia creyato por Napolión en territorios habitatos por polacos.
  
  Napolión vence en 1086 a los prusianos y en 1807 a los rusos con l'aduya d'as lechions polacas de Friedland. En a paz de Tilsit con o zar Alexandre I costituye o gran ducau de Varsovia como estato vasallo de Francia con territorios de Prusia habitatos por polacos, (corresponde a las partes prusianas d'o segundo y tercer repartos de fueras d'a redolada de Byalistok y Danzig y una parte d'o primer reparto).
  
  A denominación de "Gran Ducau de Varsovia" estió porque as denominacions de "Polonia" u de "reino de Polonia" yeran poco diplomaticas en molestar a Rusia, potencia con a que s'heba firmato a paz, y una d'as potencias que s'heban repartito Polonia heban firmato o 26 de chinero de 1797 un tractau que proclamaba a fin de Polonia y aboliban a suya denominación.
  
  En 1809 Austria ye derrotata en Wagram y ye obligata a ceder a lo gran ducau a suya parte en o tercer reparto y una parte d'o primer reparto (Zamosc, pus Tarnopol ye cedito a Rusia).
  
  As tropas polacas d'o Gran Ducau de Varsovia son capitaneyatas por o sobrín d'Estanislau Augusto, Joseph Poniatowski (muerto en 1813), y participan en as campanyas napolionicas de Rusia y Espanya. En os Setios de Zaragoza combatiba a Lechión d'a Vistula.
  
  Bibliografía 
    André Sellier y Jean Sellier: Atlas de los pueblos de Europa Central. Acento editorial.
  
  Estaus desapareixius